**РЕПУБЛИКА СРПСКА**

**ОПШТИНА ХАН ПИЈЕСАК**

**СКУПШТИНА ОПШТИНЕ**

Број: 01-022-68/23

Датум: 26.05.2023. године

На основу члана 39. став (2) а у вези са чланом 19. тачка 5), члана 82. став (2) Закона о локалној самоуправи („Службени гласник Републике Српске“, број 97/16, 36/19 и 61/21) и члана 37. став (2) тачка 2. Статута општине Хан Пијесак („Службени гласник општине Хан Пијесак“ број 10/17) Скупштина општине Хан Пијесак на сједници одржаној 26.05.2023. године, д о н о с и

**П Р О Г Р А М**

**суфинансирања пројеката санације и реконструкције објеката**

**са заједницама етажних власника у 2023. години**

**I ОПШТЕ ОДРЕДБЕ**

**Члан 1.**

Овим Програмом прописују се услови за расподјелу средстава за суфинансирање санације и реконструкције објеката колективног становања, односно регистрованим заједницама етажних власника у износу до 50.000,00 КМ, предвиђених *Буџетом* општине Хан Пијесак за 2023. годину на позицији 415239, као и критерији и начин бодовања пријава пристиглих на јавни позив те сачињавање приједлога програма за санацију и реконструкцију објеката за заједнице етажних власника које испуне опште услове и буду највише бодоване.

**Члан 2.**

Пројекти који се могу суфинансирати морају да се односе на радове који утичу на побољшање функционалних и естетских карактеристика објеката (поправка или замјена постојећег крова, санација постојећих фасада, бојење постојећих фасада, унутрашњи молерско фарбарски и технички радови – кречење стубишта, замјена и фарбање рукохвата, замјена столарије, поправка или уградња стубишне расвјете и слично).

Суфинансирање се може вршити и у случајевима побољшања енергетских карактеристика објеката, те у случајевима објеката чији су поједини дијелови дотрајали те представљају естетски и функционални проблем, као и потенцијалну опасност за пјешачки и колски саобраћај који се одвија у непосредном окружењу објекта (кровне стрехе, олуци, кровне лајсне, димњаци, сњегобрани и слично).

**Члан 3.**

Предност у суфинансирању имају објекти који се налазе у улицама гдје је присутна већа фреквенција пролазника, те објекти који имају већи степен оштећења, објекти чија реконструкција укључује мјере енергетске ефикасности и објекти на којима су претходно вршена улагања.

**II ВРСТА ПРОЈЕКАТА И ОБИМ ФИНАНСИРАЊА**

**Члан 4.**

Однос учешћа Општине Хан Пијесак и заједнице етажних власника у суфинансирању радова износи 50% Општина Хан Пијесак – 50% заједница етажних власника.

Пројекти са којима заједнице етажних власника могу конкурисати су:

1. Пројекти који се односе на санацију и реконструкцију и крова и фасаде

2. Пројекти који се односе само на санацију и реконструкцију крова

3. Пројекти који се односе само на санацију постојећих фасада (бојење)

4. Пројекти који се односе на санацију постојећих фасада уз примјену мјера енергетске ефикасности (топлотна изолација)

5. Пројекти који се односе на санцију осталих заједничких дијелова зграде (стубишта, столарија- улазна врата и слично)

За пројекте под тачком 3. и 4. могу конкурисати заједнице етажних власника код којих је кров у функционалном стању, а за пројекте под тачком 5. заједнице етажних власника које су претходно санирале и кров и фасаду, односно код којих је наведено у функционалном стању и нема потребе за санацијом.

**Члан 5.**

За стамбене објекте који чине јединствену грађевинску цјелину, а имају више засебних улаза регистрованих као заједница етажних власника, подносе се појединачне пријаве, али врста и обим радова мора да одражава јединствено функционално и естетско рјешење које се односи на објекат у цјелини.

**III ЈАВНИ ПОЗИВ**

**Члан 6.**

Суфинансирање пројеката санције и реконструкције објеката из члана 1. овог програма општина ће вршити након спроведеног јавног позива.

Јавни позив расписује начелник општине, а објавиће се на огласној табли општине и интернет страници општине Хан Пијесак.

**Члан 7.**

Поступак за избор објекта за суфинансирање санације и реконструкције објеката проводи комисија.

Комисију именује начелник општине.

Комисија се састоји од предсједника и четири члана.

Чланови комисије бирају се на сљедећи начин: два члана из реда запослених у општинској управи који имају потребне стручне и професионалне квалификације, од којих је један предсједник комисије, а други који ће да обавља админситративно стручне послове за потребе комисије, један одборник, једно стручно лице из реда грађанства са потребним квалификацијама (дипл.инж.грађевинарства или дипл.инж.архитектуре), један представник заједница етажних власника.

**Члан 8.**

Право учешћа на јавном позиву имају све заједнице етажних власника из члана 4. овог програма које су регистроване код Одјељења за управљање развојем, привреду, финансије и друштвене дјелатности Општинске управе Општине Хан Пијесак.

Уз пријаву на јавни позив заједнице етажних власника достављају:

- Одлуку скупштине заједнице етажних власника о учешћу на јавном конкурсу

- Рјешење о регистрацији заједнице етажних власника

- Банкарски извод као доказ да заједница етажних власника располаже са потребним износом суфинансирања и изјава станара да ће обезбиједити дио недостајућих средстава до момента увођења извођача у посао, уколико на банкарском изводу нема доказа да је ЗЕВ обезбиједила комплетан износ суфинансирања.

- најмање три понуде прибављене од понуђача који су регистровани за извођење радова који су кандидовани у пријави заједнице етажних власника.

**IV КРИТЕРИЈУМИ И НАЧИН БОДОВАЊА**

**Члан 9.**

Поступак за утврђивање приједлога програма одређен је критеријумима који се вреднују бодовима на начин како слиједи:

1. Локација објекта:

а) Објекти који се налазе у улици Српске војске ........................................................... 40 бодова;

б) Објекти који се налазе у улицама Александра Карађорђевића и Солунских добровољаца ........................................................................................................………......................... 30 бодова;

в) Објекти који се налазе у свим осталим улицама........................................................ 20 бодова.

1. Према степену оштећења и естетском изгледу крова и фасаде на објекту:

а) Изузетно лоше (угожава безбједност пролазника, угрожава стабилност и функционалност објекта и веома лоших естетских карактеристика) ....................................................... 30 бодова;

б) Лоше (дјелимично оштећење са елементима оштећења који временом могу постати потенцијална опасност за пролазнике и лошег естетског изгледа) ............................. 20 бодова;

в) Незнатно лоше (мања функционална и естетска оштећења) ................................... 10 бодова.

1. Заједнице етажних власника које конкуришу за уређење фасаде која се односи на енергетску ефикасност добијају ..................................................................................... 20 бодова.
2. Заједнице етажних власника које су у претходном периоду извршиле санацију и реконструкцију крова (пројекти из члана 4. став (2) тачка 3. и 4. овог програма) добијају............................................................................................................................... 30 бодова
3. Заједнице етажних власника које су у претходном периоду извршиле санацију и реконструкцију крова и фасаде (пројекти из члана 4. став (2) тачка 5. овог програма) добијају............................................................................................................................... 30 бодова

**Члан 10.**

Степен оштећења и естетски изглед крова и фасаде из члана 9. тачка 2. овог програма, Комисија утврђује обиласком сваког појединачног објекта за који је поднијет захтјев и који испуњава опште услове утврђене у јавном позиву.

Приликом обиласка објеката утврдиће се чињенице о стању објекта и прибавити одговарајућа фотодокументација.

**Члан 11.**

Задатак комисијеје да:

* отвори пристигле пријаве,
* прегледа и утврди да ли су пристигле пријаве благовремене и да ли испуњавају услове из јавног позива,
* обиђе сваки појединачни објекат за који је благовремено поднијета пријава и за који су испуњени услови из јавног позива, те утврди чињенично стање и о истом сачини записник,
* провјери предмјер и предрачун радова,
* изврши бодовање у складу са овим програмом,
* и друге неопходне послове.

Комисија по спроведеном јавном позиву, након провјере општих услова утврђених у јавном позиву и извршеног бодовања у складу са овим програмом, сачињава приједлог програма за уређење објеката из члана 2. овог програма до висине средстава планираних за реализацију овог пројекта.

Одлуку о избору објекта који ће се суфинансирати донијеће начелник општине на приједлог комисије из претходног става.

**Члан 12.**

Приједлог програма за уређење објеката треба да садржи поред приједлога заједница етажних власника за суфинансирање пројекта санације и реконструкције објеката и све пристигле пријаве на јавни позив, пријаве које не испуњавају опште услове као и оне које због мањег броја бодова нису предложене за суфинансирање, те друге податке за које комисија процјени да су неопходни.

**V РЕАЛИЗАЦИЈА ПРОЈЕКТА И ДОДЈЕЛА СРЕДСТАВА**

**Члан 13.**

Након спроведене процедуре јавног позива, заједнице етажних власника којима буду додјељења новчана средства закључиће уговор са Општином Хан Пијесак о начину реализације пројекта, којим ће се детаљније дефинисати права и обавезе уговорних страна.

Имплементација суфинансирања реализације пројекта спроводи се на начин да ће Општина извршити уплату суфинансирајућег дијела на рачун заједнице етажних власника након достављеног извјештаја од стране надзорног органа, којег ће именовати Општина, извјештаја извођача радова и извјештаја од стране комисије формиране од стране Општине да су сви уговорени радови изведени у складу са одобреним предмјером.

Средства за плаћање накнаде надзорном органу ће се резрвисати из средстава дефинисаних у члану 1. овог програма.

Рок за реализацију пројекта је 4 (четири) мјесеца од дана потписивања уговора.

**VI ЗАВРШНЕ ОДРЕДБЕ**

**Члан 14.**

За реализацију овог програма задужују се Начелник општине и Одјељење за управљање развојем, привреду, финансије и друштвене дјелатности.

**Члан 15.**

Овај програм ступа на снагу осмог дана од дана објављивања у „Службеном гласнику Општине Хан Пијесак“.

ПРЕДСЈЕДНИК СО

Кристина Стојановић, дипл.ек.